als_Latn dik_Latn sag_Latn
Andi Lila dje ka vizituar Kosovën dhe derisa shëtiti çdo cek të kryeqytetit, ka thënë se incidenti në Beograd e ka shtuar dashurinë e tij për Kosovën.
Pasi takoi miqtë e tij dhe u prit ngrohtë nga shumë qytetarë të Prishtinës. Bëri shumë foto, e disa edhe u postuan në “Facebook”.
“Gjithmonë kam kaluar mirë në Prishtinë, por kësaj radhe ishte diçka e veçantë për mua. U prita ngrohtë si gjithmonë. Këtu kam miq shumë dhe u erdha për vizitë, vetëm për qejf”, ka thënë Lila për “Kohën Ditore”.
28-vjeçari thotë se dashuria për Kosovën i është shtuar “pa kufij” pas përkrahjes që mori Kombëtarja shqiptare nga Kosova pas incidentit të shkaktuar më 14 tetor në Beograd, në ndeshjen Serbi-Shqipëri.
“Dukej si të ishte një ditë lufte. Nuk kisha përjetuar asnjëherë diçka të tillë, edhe pse kam luajtur mbi 400 ndeshje. Si kjo situatë nuk më ka ndodhur asnjëherë. Gjithçka mund të ishin, vetëm tifozë jo. Tani e preka dhe e kuptova se çfarë injoranti është populli serb me gjithë atë mllef të tij”, ka shtuar ai.
als_Latn als_Latn als_Latn als_Latn als_Latn